Oficiālais Vēstnesis L 353 , 24/12/1997 Lpp. 0043 - 0044



Komisijas Lēmums (1997. gada 11. decembris), ar kuru groza Lēmumu 97/467/EK, ar ko izveido to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījamo dzīvnieku gaļu (Dokuments attiecas uz EEZ) (97/869/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem to trešo valstu uzņēmumu pagaidu sarakstu izveidošanai uz pārejas posmu, no kuriem dalībvalstīm atļauts ievest noteiktus dzīvnieku izcelsmes produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 97/34/EK [2], un jo īpaši tā 2. panta 4. punktu, tā kā to uzņēmumu pagaidu saraksti, kas ražo trušu gaļu un saimniecībā audzētu medījamo dzīvnieku gaļu, izveidoti ar Komisijas Lēmumu 97/467/EK [3]; tā kā notiek sarunas par nolīguma slēgšanu ar Amerikas Savienotajām Valstīm par veterinārsanitārajiem pasākumiem sabiedrības veselības aizsardzībai sakarā ar tirdzniecību ar dzīvniekiem un dzīvnieku izcelsmes produktiem; tā kā Amerikas Savienotās Valstis nosūtījušas to uzņēmumu sarakstu, kuri ražo trušu gaļu un saimniecībā audzētu medījamo dzīvnieku gaļu un attiecībā uz kuriem atbildīgās iestādes apliecina, ka šie uzņēmumi atbilst Kopienas noteikumiem; tā kā Argentīna un Kanāda nosūtījušas to uzņēmumu sarakstu, kuri ražo trušu gaļu un saimniecībā audzētu medījamo dzīvnieku gaļu un attiecībā uz kuriem atbildīgās iestādes apliecina, ka šie uzņēmumi atbilst Kopienas noteikumiem; tā kā tādēļ attiecībā uz Amerikas Savienotājām Valstīm, Argentīnu un Kanādu var izveidot to uzņēmumu pagaidu sarakstu, kuri ražo trušu gaļu un saimniecībā audzētu medījamo dzīvnieku gaļu; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Šā lēmuma pielikumu pievieno Lēmuma 97/467/EK pielikumam. 2. pants Šo lēmumu piemēro no 1997. gada 15. decembra. 3. pants Šis lēmums ir adresēts dalībvalstīm. Briselē, 1997. gada 11. decembrī Komisijas vārdā — Komisijas loceklis Franz Fischler [1] OV L 243, 11.10.1995., 17. lpp. [2] OV L 13, 16.1.1997., 33. lpp. [3] OV L 199, 26.7.1997., 57. lpp. -------------------------------------------------- PIELIKUMS País: USALand: USALand: USAΧώρα: ΗΠΑCountry: USAPays: USAPaese: USALand: USAPaís: USAMaa: USALand: USA 1 | 2 | 3 | 4 | 5 | 6 | 7041/P-7041 | Beltex Corporation | Fort Worth | Texas | SH-CP | b | 4816/P-4816 | Frontier Game Company | Whiteface | Texas | SH-CP | b | 13517/P-13517 | Southern Wild Game/Intergame USA | Devine | Texas | SH-CP | b | 18859/P-18859 | Denver Buffalo Company | New Rockford | North Dakota | SH-CP | b | 18859/P-18859 | North American Bison Cooperative | New Rockford | North Dakota | SH-CP | b | País: ARGENTINALand: ARGENTINALand: ARGENTINIENXώρα: ΑΡΓΕΝΤΙΝΗCountry: ARGENTINAPays: ARGENTINEPaese: ARGENTINALand: ARGENTINIËPaís: ARGENTINAMaa: ARGENTIINALand: ARGENTINA 1 | 2 | 3 | 4 | 5 | 6 | 1425 | Infriba SA | Batán | Buenos Aires | SH-CP | b | 3502 | Ciervos Pampeanos SA | Santa Rosa | La Pampa | SH-CP | b | País: CANADÁLand: CANADALand: KANADAXώρα: KANAΔΑΣCountry: CANADAPays: CANADAPaese: CANADALand: CANADAPaís: CANADAMaa: KANADALand: KANADA 1 | 2 | 3 | 4 | 5 | 6 | 287 | Canadian Emu Products International Inc. | Niagara | Ontario | SH-CP | b | --------------------------------------------------